# Αγγειόσπερμο

### Από τη Βικιπαίδεια, την ελεύθερη εγκυκλοπαίδεια

Σχηματική παρουσίαση του αγγειόσπερμου φυτού
Μονοκοτυλήδονο και Δικοτυλήδονο

Τα αγγειόσπερμα είναι η μεγαλύτερη ομάδα φυτών του φυτικού βασιλείου και η σημαντικότερη από τις 2 υποδιαιρέσεις των φυτών, η άλλη είναι τα γυμνόσπερμα , σήμερα δε περιλαμβάνουν το 85% των φυτών που υπάρχουν στη γη.

Τα αγγειόσπερμα και τα γυμνόσπερμα αποτελούν τα φανερόγαμα , δηλαδή τα φυτά εκείνα που η γονιμοποίηση τους γίνεται σε φανερά όργανα , σε αντίθεση με τα κρυπτόγαμα που τα όργανα του πολλαπλασιασμού τους δεν διακρίνονται με γυμνό μάτι. Τα αγγειόσπερμα είναι ανώτερα φυτά καθώς έχουν εμφανή σπόρια και εντυπωσιακά τις περισσότερες φορές άνθη. Η ονομασία είναι σύνθετη και προέρχεται από τις λέξεις αγγείο και σπέρμα(σπόρος). Βιολογικά χαρακτηρίζονται από τη διπλή γονιμοποίηση καθώς και από τον κλειστό καρπό. Τα είδη των αγγειόσπερμων κατανέμονται σε 400 περίπου οικογένειες, 220,000 είδη και 2 βασικές κλάσεις, ανάλογα με τον αριθμό των κοτυληδόνων που έχουν τα σπόρια τους και χωρίζονται σε μονοκοτυλήδονα και δικοτυλήδονα.

Τα παλαιότερα αγγειόσπερμα φυτά υπήρχαν 140 εκατομμύρια χρόνια πριν και απολιθωμένα φυτά έχουν βρεθεί σε διάφορες ανασκαφές. Τις προϊστορικές αυτές περιόδους τα γυμνόσπερμα επικρατούσαν των αγγειόσπερμων. Στην πορεία όμως και φτάνοντας στα 50 εκατομμύρια χρόνια πριν, τα αγγειόσπερμα άρχισαν να πολλαπλασιάζονται με ταχείς ρυθμούς και ο αριθμός των γυμνόσπερμων να μειώνεται. Έτσι επικράτησαν στο φυτικό βασίλειο .Οι θεωρίες για την καταγωγή τους και την εξάπλωση τους είναι πολλές .Γεγονός είναι ότι τα αγγειόσπερμα φυτά άλλαξαν την εικόνα του πλανήτη. Η ανάπτυξη τους επέδρασε στην ανάπτυξη των ζώων και ιδιαίτερα των θηλαστικών και των εντόμων.

Στα αγγειόσπερμα φυτά το λεύκωμα στο εσωτερικό του σπόρου σχηματίζεται κατά τη γονιμοποίηση. Άλλο βασικό χαρακτηριστικό που δεν διακρίνεται με γυμνό μάτι έχει να κάνει με την εσωτερική εξέλιξη του κόκκου της γύρης . Στα αγγειόσπερμα ο κόκκος αυτός υφίσταται μόνο μία διαίρεση και ένα μόνο κύτταρο μετέχει στη γονιμοποίηση. Τα αγγειόσπερμα φυτά χαρακτηρίζονται επίσης από τη μορφή της ρίζας ,των φύλλων και του βλαστού αλλά το κύριο χαρακτηριστικό τους είναι τα άνθη Η διάρκεια ζωής τους κρατάει από λίγες εβδομάδες μέχρι και χιλιετίες. Παρέχουν στον άνθρωπο τροφή, υφαντική ύλη, φάρμακα και καλλωπισμό χώρων. Στο μέγεθος μπορεί να είναι πολύ μικρά φυτά ή και τεράστια δέντρα. Τα περισσότερα είναι ποώδη αλλά και αρκετά ξυλώδη, όπως δέντρα και θάμνοι.

Ανακτήθηκε από "http://el.wikipedia.org../../../%CE%B1/%CE%B3/%CE%B3/%CE%91%CE%B3%CE%B3%CE%B5%CE%B9%CF%8C%CF%83%CF%80%CE%B5%CF%81%CE%BC%CE%BF.html"

Κατηγορίες: Βοτανική | Φυτά

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Žemaitėška
- Català
- Česky
- Cymraeg
- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Latina
- Lëtzebuergesch
- Lietuvių
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Slovenščina
- Српски / Srpski
- Svenska
- ไทย
- faka-Tonga
- Türkçe
- Українська
- Tiếng Việt
- 中文